section_heading: O albumu
paragraph_text: Jedini je Carcassov album na kojem je svirala ista postava kao i na prijašnjem uratku. Članovi sastava bili su svjesni da bi im melodičnost pjesama na uratku mogla omogućiti proboj u glavnu glazbenu struju i priskrbiti im ugovor s većim izdavačem.<ref> Zapravo su već bili u pregovorima s Earache Recordsom i Columbia Recordsom za ekskluzivni ugovor za sjevernoameričko tržište, što im je bio dodatan poticaj. U svibnju 1993. skupina je otišla u Parr Street Studios u Liverpoolu i do lipnja je snimala uradak s producentom Colinom Richardsonom. Tijekom snimanja došlo je do nesuglasica među članovima, zbog čega je gitarist Michael Amott napustio sastav nakon završetka snimanja i naknadno je osnovao skupinu Spiritual Beggars, a u Carcassu ga je privremeno zamijenio Mike Hickey.<ref> Earache Records objavio je album 18. listopada 1993. u Europi, dok ga je u siječnju 1994. u Sjevernoj Americi objavio Columbia Records. Nije ispunio komercijalna očekivanja; pojavio se na 67. mjestu britanske glazbene ljestvice i 23. mjestu američke ljestvice Top Heatseekers, ali nije se pojavio na ljestvici Billboard 200. Iako je skupina slabiji komercijalni uspjeh pripisala manjku podrške Earache Recordsa, Earache je izjavio da je za to zapravo kriv neuobičajeno visok udio prihoda skupine (50 %) zbog kojeg nije raspolagao s dovoljno novca kojim bi financirao objavu singla i tako podržao komercijalni uspjeh uratka.<ref>